Све до распада Аустроугарске израз „Аустријанац” имао искључиво регионалне конотације, док су се у етничком смислу становници Аустрије сматрали делом ширег немачког националног корпуса. Тако се 1918. новостворена аустријска држава прозвала „Немачком Аустријом” и као свој циљ увела уједињење са Немачком. Тај је циљ остварен 1938. од стране Хитлерових нациста, али је након Другог светског рата обновљена аустријска држава, а становници Аустрије пригрлили концепт засебне нације како би се што је могуће више оградили од свих негативних конотација везаних уз пројект Велике Немачке.